Air India aviakompaniyasining samolyotida Mumbay aeroportiga qo‘ngach, yong‘in sodir bo‘lgan. Uning bortida bo‘lgan yo‘lovchi va ekipaj a’zolari qutqarilgan, jabrlanganlar yo‘q. "Haydaroboddan uchib kelgan Boeing 737 samolyoti rejaga ko‘ra Mumbay aeroportiga qo‘ngach, uning asosiy g‘ildiraklar qismida alanga paydo bo‘lgan", deyiladi TASS axborot agentligining Mumbay aeroporti dispetcherlik xizmatiga asoslanib berilgan xabarida. Dastlabki ma’lumotlarga ko‘ra, yong‘inga samolyot oldingi shassisining shinasi portlashi sabab bo‘lgan. Havo layneri bortidagi 120dan ortiq yo‘lovchi va ekipajning 7 nafar a’zosi halokat eshiklari orqali qutqarilgan. Yong‘in bartaraf etilgan. Aeroport texnik xodimlari samolyotning barcha tizimlarini ko‘zdan kechirib, tuzatish ishlarini olib bormoqda.